Source: http://www.uvzsr.sk/index.php?view=article&catid=64%3Apreventivne-pracovne-lekarstvo&id=2773%3Analeitosti-iadosti-o-vydanie-opravnenia-na-odstraovanie-azbestu-alebo-materialov-obsahujucich-azbest-zo-stavieb-pre-fyzicke-osoby-podnikateov-alebo-pravnicke-osoby&tmpl=component&print=1&layout=default&page=&option=com_content&Itemid=73
Timestamp: 2019-06-18 15:22:50+00:00
Document Index: 11965515

Matched Legal Cases: ['§ 30', '§ 11', '§ 30', '§ 7', '§ 15', '§ 41', '§ 52', '§ 13']

Piatok, 19 Február 2016 08:49
o vydanie oprávnenia na odstraňovanie azbestu alebo materiálov obsahujúcich azbest zo stavieb pre fyzické osoby - podnikateľov alebo právnické osoby
Žiadateľ je fyzická osoba – podnikateľ alebo právnická osoba
1. obchodné meno, miesto podnikania, ak ide o fyzickú osobu - podnikateľa
2. obchodné meno, právna forma, sídlo, ak ide o právnickú osobu
3. identifikačné číslo (IČO)
4. meno, priezvisko, titul a adresu trvalého pobytu osoby zodpovednej za prevádzkovanie odstraňovania azbestu alebo materiálov obsahujúcich azbest zo stavieb a doklad o jej ukončenom stredoškolskom vzdelaní alebo vysokoškolskom vzdelaní,
5. doklad o absolvovaní odbornej prípravy na prácu pri odstraňovaní azbestu alebo materiálov obsahujúcich azbest zo stavieb
- osoby zodpovednej za prevádzkovanie odstraňovania azbestu alebo materiálov obsahujúcich azbest zo stavieb,
ktorá zahŕňa vzdelávanie vzdelávacou inštitúciou, ktorá uskutočňuje akreditovaný vzdelávací program v rozsahu najmenej 10 vyučovacích hodín (podľa zákona č. 568/2009 Z. z. o celoživotnom vzdelávaní a o zmene a doplnení niektorých zákonov v znení neskorších predpisov)
P o z n á m k a: Zoznam vzdelávacích inštitúcií, ktoré uskutočňujú akreditovaný vzdelávací program je uvedený na www.minedu.sk - Celoživotné vzdelávanie - Akreditácie - Zoznam platných akreditovaných vzdelávacích programov - vyhľadávanie.
VZOR dokladu o absolvovaní odbornej prípravy
6. lekársky posudok o zdravotnej spôsobilosti na prácu podľa § 30f zákona č. 355/2007 Z. z.
- osoby zodpovednej za prevádzkovanie odstraňovania azbestu alebo materiálov obsahujúcich azbest zo stavieb.
P o z n á m k a: Rozsah lekárskej preventívnej prehliadky vo vzťahu k práci je uvedený v § 11 nariadenia vlády Slovenskej republiky č. 253/2006 Z. z.
Náležitosti lekárskeho posudku o zdravotnej spôsobilosti na prácu sú uvedené v § 30f ods. 2 zákona č. 355/2007 Z. z.: evidenčné číslo, údaje o zamestnávateľovi, a to obchodné meno, právnu formu a sídlo právnickej osoby alebo obchodné meno a miesto podnikania fyzickej osoby – podnikateľa; údaje o zamestnancovi alebo fyzickej osobe – podnikateľovi, ktorá nezamestnáva iné fyzické osoby, a to meno, priezvisko, dátum narodenia, adresa bydliska, pracovné zaradenie, posudzovanú prácu, faktory práce a pracovného prostredia a kategóriu práce pre jednotlivé faktory práce a pracovného prostredia, záver posudku.
Vzory lekárskych posudkov o zdravotnej spôsobilosti na prácu sú uvedené v prílohe č.3c zákona č. 355/2007 Z. z. v znení zákona č. 289/2017 Z. z.
7. doklad o zabezpečení merania azbestu podľa § 7 nariadenia vlády Slovenskej republiky č. 253/2006 Z. z. vrátane odberu vzoriek z pracovného prostredia odborne spôsobilou osobou na účel kvalitatívneho a kvantitatívneho zisťovania faktorov životného prostredia a pracovného prostredia podľa § 15 ods. 1 písm. a) a f) zákona č. 355/2007 Z. z.
P o z n á m k a: Zoznam odborne spôsobilých osôb na meranie a odber vzoriek azbestu je uverejnený na www.uvzsr.sk - Informácie - Register odborne spôsobilých osôb. Meranie vláknitých prachov, vrátane azbestu vykonáva RÚVZ Nitra. Odbery vzoriek vykonávajú aj regionálne úrady verejného zdravotníctva v sídle kraja: RÚVZ Bratislava, RÚVZ Nitra, RÚVZ Žilina, RÚVZ Banská Bystrica, RÚVZ Košice.
8. doklad o zneškodňovaní nebezpečného odpadu s obsahom azbestu
9. správny poplatok vo výške 500 eur v zmysle zákona č. 145/1995 Z. z. o správnych poplatkoch v znení neskorších predpisov je možné uhradiť nasledovne:
a) Bezhotovostnou úhradou na KIOSKu na ÚVZ SR (platobnou kartou, ak to dovoľuje limit platobnej karty).
poštovou poukážkou s možnosťou platby na Slovenskej pošte, a.s. (spoplatnená úhrada za operáciu),
prevodom na účet prostredníctvom internet bankingu,
zaplatením správneho poplatku do pokladne ÚVZ SR:
- bezhotovostne (platobnou kartou, ak to dovoľuje limit platobnej karty).
zaplatením správneho poplatku cez KIOSK na ÚVZ SR:
P o z n á m k a: Správny poplatok za konanie na vydanie oprávnenia na odstraňovanie azbestu alebo materiálov obsahujúcich azbest zo stavieb musí byť prevedený na účet pred vydaním rozhodnutia.
10. dokumentácia s opisom činnosti a používaných pracovných postupov alebo technológie odstraňovania azbestu alebo materiálov obsahujúcich azbest zo stavieb, ktorá musí obsahovať okrem ochranných opatrení na zníženie expozície aj údaje o technickom vybavení:
A. Pri odstraňovaní azbestu alebo materiálov obsahujúcich azbest v interiéroch budov s vytvorením kontrolovaného pásma s použitím podtlakového systému je technické vybavenie nasledovné (od technického vybavenia priložiť fotodokumentáciu a doklad o vlastníctve, resp. o prenájme, zapožičaní):
odsávacie zariadenie s elektrickou pohonnou jednotkou a s HEPA filtrom so záchytnosťou minimálne 99,99% a predfiltrom, s výkonom zabezpečujúcim minimálne 5-násobnú výmenu vzduchu v kontrolovanom pásme pri kontinuálnom vytvorení podtlaku v rozmedzí 20 - 50 Pa počas sanačných prác a jednu hodinu po skončení prác. Počas prestávok dlhších ako jedna hodina je vytvorenie podtlaku minimálne 10 Pa
zariadenie na kontinuálne meranie a zaznamenávanie podtlaku v kontrolovanom pásme počas celej doby zriadenia kontrolovaného pásma
technické zariadenie na vzduchotesné oddelenie pracovného priestoru (kontrolovaného pásma) s použitím materiálov odolných proti nasávacej sile podtlaku do 50 Pa s otvormi na privádzanie čistého vzduchu, ktoré sa pri vyrovnaní tlaku automaticky uzatvoria
optický, alebo zvukový signalizátor poklesu podtlaku pod 20 Pa
trojkomorový systém vstupu a výstupu z kontrolovaného pásma s regulovaným vstupom a výstupom v poslednej komore smerom von z kontrolovaného pásma (s obmedzovačom otvorenia dverí a svetelnou signalizáciou)
priemyselný vysávač s HEPA filtrom s minimálnou záchytnosťou prachových častíc 99,99 %
vysokotlakové bezvzduchové striekacie zariadenie na aplikáciu chemických prípravkov používaných pri sanačných prácach materiálov obsahujúcich azbest
názov a zloženie chemického prípravku na stabilizáciu povrchu materiálov obsahujúcich azbest s certifikátom preukázania zhody (priložiť kartu bezpečnostných údajov)
názov a zloženie chemického prípravku na fixáciu zostatkových vlákien v objektoch s certifikátom preukázania zhody (priložiť kartu bezpečnostných údajov).
P o z n á m k a: Toto technické vybavenie umožňuje odstraňovať azbest alebo materiály obsahujúce azbest zo stavieb aj v exteriéroch bez súvisu s vnútornými priestormi budov a v interiéroch budov - v uzatvorených priestoroch do 10 m3.
B. Pri odstraňovaní azbestu alebo materiálov obsahujúcich azbest zo stavieb len v exteriéroch bez súvisu s vnútornými priestormi budov, v ktorých nie je možné z technického hľadiska vytvoriť kontrolované pásmo s podtlakovým systémom (napr. odstraňovanie zo striech), je technické vybavenie nasledovné (od technického vybavenia priložiť fotodokumentáciu a doklad o vlastníctve, resp. o prenájme, zapožičaní):
priemyselný vysávač prachu s HEPA filtrom s minimálnou záchytnosťou prachových častíc 99,99 %
C. Pri odstraňovaní azbestu alebo materiálov obsahujúcich azbest len v interiéroch budov v uzatvorených priestoroch do 10 m3, s vytvorením kontrolovaného pásma s použitím priemyselného vysávača (napr. odstraňovanie a opravy odpadových a kanalizačných rúr v bytových jadrách v budovách na bývanie) je technické vybavenie nasledovné (od technického vybavenia priložiť fotodokumentáciu a doklad o vlastníctve, resp. o prenájme, zapožičaní):
priemyselný vysávač prachu s HEPA filtrom s minimálnou záchytnosťou prachových častíc 99,99% a prietokom vzduchu minimálne 100 m3/hod.
názov a zloženie chemického prípravku na fixáciu zostatkových vlákien vo vnútornom priestore s certifikátom preukázania zhody (priložiť kartu bezpečnostných údajov)
technické zariadenie na vzduchotesné oddelenie pracovného priestoru s použitím materiálov odolných proti nasávacej sile podtlaku do 10 Pa a hermeticky uzatvárateľným otvorom pre vývod sacej hadice vysávača.
Použitie deklarovaného technického vybavenia (body A, B, C) musí byť súčasťou plánu práce, ktorý je potrebné predložiť pred začiatkom prác v konkrétnej stavbe príslušnému regionálnemu úradu verejného zdravotníctva (podľa § 41 ods. 14 písm. a) bod 7., § 52 v spojení s § 13 ods. 4 písm. j) zákona č. 355/2007 Z. z.) a bude kontrolovaný v rámci výkonu štátneho zdravotného dozoru.
Aktualizované: 24.09.2018